Operátor Telekom zaradil do svojej ponuky hneď niekoľko atraktívnych smartfónov. Okrem očakávaných iPhonov novej generácie sme sa dočkali aj dvoch Androidov – kompaktného modelu od Sony a dostupnej štýlovky od LG.
Sony Xperia XZ1 Compact je pre mnohých fanúšikov vykúpením. Po roku je to totiž ďalší telefón, ktorý robí v kategórii pod 5″ iba minimum kompromisov. Nájdeme tu prémiový čip Snapdragon 835, 4 GB RAM, 32 GB vnútornej pamäte, vynikajúci fotoaparát a dokonca aj nový Android 8.0 Oreo. To všetko v skutočne kompaktnom tele, ktoré ocenia všetci odporcovia súčasných vlajkových lodí s veľkými displejmi. Okrem toho, ak sa poponáhľate, k telefónu dostanete zadarmo aj slúchadlá Sony h.ear on 2 Mini v hodnote 200 EUR.
Druhým novým Android smartfónom, ktorý pribudol v ponuke operátora Telekom, je LG Q6. Ten ponúka 5,5″ displej s Full HD+ rozlíšením a minimálnymi rámikmi tak, ako modely LG G6 a LG V30. Ide ale o dostupnejšie zariadenie strednej triedy, takže vynikajúci pomer displeja k prednej strane telefónu si budú môcť užiť aj menej nároční používatelia. Nájdeme tu čip Snapdragon 435, 3 GB RAM a 32 GB vnútornej pamäte s podporou microSD pamäťových kariet. Poteší aj 13MP fotoaparát a batéria s kapacitou 3000 mAh.
Zdroj: Tlačová správa